Primarul din Miheşu de Câmpie, un bărbat însurat, a fost prins în timp ce se iubea cu contabila sa, pe un câmp, chiar în timpul programului. Acesta a fost filmat în timp ce se afla în mașină cu femeia. În imaginile difuzate de Antena 3 CNN se vede cum un bărbat se apropie cu telefonul de autoturismul primarului, filmându-l pe el și pe contabila primăriei.
În momentul în care primarul a văzut că a fost prins s-a făcut repede nevăzut. În imagini se vede cum edilul își trage repede pantalonii pe el, o împinge în mașină pe femeie dezbrăcată, se urcă la volan și pleacă rapid, fără a-i da explicații individului care îl filma și îl atenționa că se afla în timpul programului și ar fi trebuit să se afle la acea oră la primărie.
"Porumbeilor, frumosuleee… Dragă, domnu' primar… Ce faceți? Ce faceți, mă? Mă, nu vă e rușine, mă? În timpul serviciului?", se aude spunând cel care filma.
Se pare că primarul s-a urcat la volanul mașinii deși nu ar mai avea permis de conducere după ce a lovit un pieton pe trecerea de pietoni.
"Băi, n-ai permis, mă! Nu aveți permis băi, fraților! Cum conduci comunitatea?", se aud alte persoane strigând după primar.
Ce spun localnicii despre primar
În pofida acestui incident, unii localnicii spun că Emil Casoni este un primar bun.
"Din câți primari au fost nici unul nu a fost așa bun ca acesta", a spus o femeie.
Alții însă, au o cu totul altă părere.
"Este un om care nu ar merita să stea într-o funcție de conducere. Este un om răzbunător, dictator. În timpul serviciului, cu o angajată a primăriei, sunt imagini imorale. Ce exemplu dă el comunității?", a spus un bărbat.
Fiți la curent cu ultimele noutăți. Urmăriți DCNews și pe Google News